A cleta de sostens prencipió en bell inte entre Nadal y Cabo d'anyo de 1999, quan os sostens de quatro mullers fueron penchaus en l'alambre d'a cleta chunto a la carretera, por razons desconoixidas. A noticia s'estendilló, y ascape mas sostens prencipioron a apareixer. O numero d'istos continó incrementando-se a mida que se feba mas conoixida. En primerías de 2006, bi heba mas de 800 sostens en l'alambrada. Bells locals dioron a bienvenida a la cleta en considerar-la como atracción toristica, atros la consideraban una monstruosidat y vergonya, y tamién un periglo potencial ta os conductors que emplegaban a carretera.